8वीं तक पढ़ी 25 प्रतिशत लड़कियां नहीं पढ़ पाई सामान्य हिन्दी का पैराग्राफ
राज्यसरकार करोड़ों रुपए हर माह वेतन लेने वाला शिक्षा विभाग का लंबा चौड़ा कुनबा भले ही ग्रामीण अंचल में गुणवत्तापूर्ण शिक्षा देने का दावा करता हो, लेकिन जमीनी हकीकत ये है कि 8वीं तक पढ़ी-लिखी ग्रामीण क्षेत्र की 25 प्रतिशत लड़कियां हिन्दी का सामान्य पैराग्राफ तक नहीं पढ़ पाई। ये खुलासा हुआ है आईसीआरडब्ल्यू (अंतर्राष्ट्रीय महिला अनुसंधान केन्द्र, वाशिंगटन), प्रदान आईएफएस आॅक्सफोर्ड यूनिवर्सिटी लंदन द्वारा निल्सन इंडिया से कराए गए सर्वे में। यह सर्वे जिले के 106 गांव में 12 से 19 वर्ष की किशोरी लड़कियों पर अगस्त, 2015 से दिसम्बर, 2015 के बीच किया गया। सर्वे में 7 हजार लड़कियों से बातचीत की गई। सर्वे के दौरान ग्रामीण क्षेत्र में 8वीं तक पढ़ी लिखी बेटियों से जब हिन्दी का सामान्य पैराग्राफ पढ़वाया गया तो उनमें से 25 प्रतिशत नहीं पढ़ पाईं। सर्वे में एक बात ये भी सामने निकल कर आई कि 36 प्रतिशत लड़की शादी की वजह से स्कूल छोड़ देती हैं।
भय: सर्वेमें सामने आया है कि 36 प्रतिशत लड़कियां आंगनबाड़ी केन्द्र तक अकेली नहीं जा सकती। उन्हें कोई ना कोई परिजन जाने के लिए साथ चाहिए ही।
सर्वे में ये भी हुए खुलासे
{जो लड़की पढ़ाई छोड़ चुकी छात्राओं से बात की तो उनमें से 50 प्रतिशत दुबारा पढ़ना चाहती हैं।
{ 36 प्रतिशत लड़कियों ने पढ़ाई छोड़ने का कारण शादी को बताया।
{ अविवाहित लड़कियों से अधिक विवाहित लड़कियों में पढ़ाई के प्रति रुचि है।
{ स्कूल छोड़ने वाली लड़कियों में से 50 प्रतिशत ने घरेलू कार्य आर्थिक कारणों से स्कूल छोड़ा।
दूर होने से 20 फीसदी छात्राओं ने स्कूल छोड़ा
}10वीं तक के स्कूल में पढ़ने जाने के लिए लड़कियों को ढ़ाई किमी चलना पड़ता है।
} 12वीं तक के स्कूल में पढ़ने जाने के लिए साढ़े 5 किमी चलना पढ़ता है।
} 20 प्रतिशत ने स्कूल तक पहुंच ना होने के कारण स्कूल छोड़ा।
33 फीसदी लड़कियां ही उपयोग करती हैं सैनेटरी नैपकिन
भलेही सरकार अब आधी आबादी काे निशुल्क सैनेटरी नेपकिन देने लगी है। लेकिन सर्वे में सामने आया है कि अभी भी मासिक धर्म के दौरान गांव की 33 प्रतिशत लड़कियां ही सैनेटरी नेपकिन का उपयोग करती हैं। सर्वे में एक चौंकाने वाला तथ्य ये भी निकल कर आया है कि 72 प्रतिशत लड़कियां जब पहली बार मासिक धर्म से हुई तो उन्हें पता ही नहीं चला कि ये है क्या। इसकी प्रमुख वजह बढ़ती उम्र के कारण शरीर में होने वाले सामान्य बदलावों पर मां-बेटी के बीच बातचीत ना होने को माना गया है। 16 प्रतिशत लड़कियां मासिक धर्म के दिनों में स्कूल नहीं जाती। सर्वे में ग्रामीण स्कूलों के संसाधनों को लेकर एक सुखद बात भी निकल कर सामने आई है। वह ये है कि 7 प्रतिशत लड़कियां मानती हैं कि मासिक धर्म के दिनों के लिए स्कूल में सुविधाओं की कमी नहीं है। लेकिन शारीरिक परेशानी की वजह से हम स्कूल नहीं जाती।
कपड़ों से फैल सकता है संक्रमण
^मासिकधर्म के समय महिलाओं को सेनेटरी नेपकिन का उपयोग करना चाहिए। कपड़ों का उपयोग करने से संक्रमण फैलने का खतरा रहता है। साथ ही सफेद पानी सहित अन्य तरह की बीमारियां हो सकती हैं।-डॉ. बीडीजिंदल, स्त्री एवं प्रसूति रोग विशेषज्ञ
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva